|  |  |
| --- | --- |
| Helse- og omsorgsdepartementet |  |
|  |  |
| Postboks 8011 Dep |  |
| 0031 Oslo |  |
|  | Vår fil: B21-AA Autorisasjon |
|  | Vårt Arkiv: Interessepolitikk/høringsuttalelser 21 |
|  | Saksbehandler: Arnfinn Aarnes |

Oslo 3. juni 2021

**Forslag om å autorisere naprapater, osteopater, logopeder og paramedisinere**

FFO viser til overstående høringsnotat, og vil her gi noen merknader til forslagene.

**Naprapater og osteopater**

FFO støtter vedtaket om at osteopater og naprapater får autorisasjon. De fyller etter FFOs syn kriteriene for autorisasjon. Dessuten har Stortinget besluttet at disse to helsepersonellgruppene skal autoriseres. Vi ser derfor ingen grunn til å kommentere dette ytterligere.

**Logopeder**

FFO støtter departementets forslag om at logopeder gis autorisasjon som helsepersonell. Vi støtter imidlertid ikke den todelingen i vurderingen av logopeder som framkommer i høringsdokumentets punkt 8.3. Vi mener at logopeder generelt sett med sin fagbakgrunn utfører svært viktige oppgaver som hjelper pasienter og brukere med ulike tale og kommunikasjonsutfordringer. En deling av logopeder som jobber rent helseorientert og de som jobber pedagogisk er etter FFO syn uheldig fordi utdanningen inneholder hele det faglige spekteret logopeder jobber med.

Norsk Logopedlag skriver i sitt høringssvar, *«Logopedi er et lite spesialisert fagfelt i Norge, og bør være samlet under samme utdanning og organisering».* De sier videre at en deling ikke er i tråd med praksis i Europa, og Sverige som hadde en todeling tidligere har gått bort i fra dette. Det er stort behov for logopeder i dag, og det vil ta lang tid å få på plass helselogopeder. FFO mener det vil være hensiktsmessig å beholde en felles utdanning og gi autorisasjon for alle med en slik utdanning. Det vil også muliggjøre faglig mobilitet for logopeder som ønsker å arbeide på et nytt felt. Dette bidrar til å utnytte de faglige ressursene på en best mulig måte.

**Paramedisiner**

FFO er enig i paramedisinere må få autorisasjon som paramedisiner og ikke som ambulansearbeider. Utdanning og innhold i yrkesutøvelsen tilsier at de kvalifiserer for autorisasjon.

Med vennlig hilsen

**FUNKSJONSHEMMEDES FELLESORGANISASJON**

 

Eva Buschmann Lilly Ann Elvestad

Styreleder generalsekretær